tomron87/hebrew-wikipedia-sentences-corpus huggingface dataset:
בניגוד לגלישה ממצוקים (סנפלינג), אשר בה מתחבר הגולש לכבל הגלישה באמצעות טבעת בחתך D או אמצעי מכני אחר לצורך יצירת חיכוך, ובכך להשגת שליטה על מהירות הגלישה, הרי שבגלישה באמצעות פאסט-רופ נאחז הגולש בכבל באמצעות כפות ידיו בלבד.
לגלישה באמצעות פאסט-רופ מספר יתרונות.
ניתן להנחית מספר גבוה של לוחמים תוך פרק זמן קצר ביותר וזאת מכיוון שאין כל צורך בהתארגנות מוקדמת של התחברות, קשירה ואבטחה, וגם לאחר הנחיתה על הקרקע הפינוי הוא מיידי.
בנוסף לכך לא קיימת מגבלה על מספר הגולשים בכבל בכל רגע נתון כלומר המרווח בין גולש לבא אחריו יכול להתבטא בסנטימטרים ספורים ובכך לנצל את כל אורכו של הכבל כמרחב פעולה.
יתרון נוסף טמון בהיבט הפאסיבי של פעולת הגלישה מן הצד האווירי.
בעוד שבפעילות גלישה בעלת מאפיינים אזרחיים נעשה שימוש באביזרים רבים הכוללים לעיתים גם מנוף או כננת המופעלים על ידי מפעיל מערכת ייחודי, הרי שבגלישה באמצעות פאסט-רופ העזרים הנוספים פרט לכבל הם מיותרים, ולכן מתאפשרת גלישה מכמה מוקדים אשר להם יש צורך בנקודת עיגון בלבד עבור הכבל.
כך, בפרק זמן זהה ניתן להנחית לוחמים ממספר נקודות מתוך המסוק באותה העת בקבוצה.
בפעילות של כוח מתורגל ומיומן ניתן להנחית 14 לוחמים על ציודם בתוך 30 שניות בלבד.
הגלישה באמצעות פאסט-רופ יוצרת רמת מסוכנות גבוהה במיוחד לנפילה, ובעיקר כאשר הלוחם הגולש עוטה עליו גם ציוד רב המוסיף למשקלו ומקשה עוד יותר על השליטה במהירות.
היבט בעייתי נוסף נובע מן העובדה שנקודת הקשר של הגולש עם הכבל היא כפות הידיים בלבד.
החיכוך הרב יוצר חום גבוה ולכן הגולש יוצא מן המסוק כאשר הוא עוטה כפפות למניעת כוויות, ובכך משיג מהירות גלישה גבוהה אך חסרת שליטה במידה רבה.
בעייתיות נוספת מתגלה עם ההגעה למשטח הנחיתה.
בדרך כלל המדובר בסביבה עוינת מסוג כלשהו, ולכן הירידה המהירה וההתאספות של כוח רב במהירות גבוהה בנקודה מצומצמת ללא יצירת סביבת נחיתה או אבטחה מוקדמת, עלולה לגרום לבעיית התארגנות ותגובה ברגעים הראשונים שבהם רמת הפגיעות של הכוח הגולש גבוהה ביותר.
בנוסף לכך, עם הגעתם לקרקע על הלוחמים להספיק להסיר את הכפפות ולהתחיל בתפעול הנשק והציוד תוך שהם חשופים לתגובת הכוח העוין הממתין להם, ובכך מגדילים את פרק הזמן שבו הם חשופים לפגיעה.
השימוש בטכניקת פאסט-רופ לצורך הנחתת כוחות מיוחדים של צה"ל קיימת מזה זמן רב.
יתרונותיה וחסרונותיה של השיטה נחשפו לציבור הרחב בעיקר באמצעות הצילומים שפורסמו מפעולת ההשתלטות של לוחמי שייטת 13 על ספינת המרמרה.
בצילומים שנחשפו נראה בבירור היתרון המרכזי של השיטה והוא הנחתת מספר רב של לוחמים תוך פרק זמן קצר במיוחד בשטח בלתי נגיש, אך יחד עם זאת גם חסרונותיה, ובעיקר הקושי בהתארגנות מהירה של הלוחמים, מייד עם ההגעה לקרקע וההתמודדות עם כוחות עוינים הממתינים לכוח הנוחת.
בפעולה זו התגלתה בעייתיות נוספת והיא בניסיונות הכוח המותקף לפגוע במסוקים עצמם באמצעות קשירת הכבלים המשתלשלים מהם לנקודת עיגון על הספינה ובכך למנוע מהם להתרומם.
מועדון כדורגל פאסוש די פריירה (בפורטוגזית: Futebol Clube Paços de Ferreira) הוא מועדון כדורגל מהעיר פאסוש די פריירה שנמצא במחוז פורטו בפורטוגל.
נכון לעונת 2025/2026 משחק בליגה הפורטוגלית השנייה.
עם סיום עונת 1967/1968 עלה המועדון לליגה הראשונה במחוז פורטו (דרג 4), עם סיום עונת 1972/1973 עלה המועדון לליגה השלישית.
עם סיום עונת 1973/1974 עלה המועדון לליגה השנייה.
מאז שיחק בליגה השנייה 17 עונות ברציפות.
בעונת 1990/1991 בליגה הפורטוגלית השנייה סיים המועדון במקום הראשון ועלה לליגה הבכירה.
בעונת 1993/1994 בליגת העל הפורטוגלית סיים המועדון במקום 16 וירד לליגה השנייה.
בעונת 1999/2000 בליגה הפורטוגלית השנייה סיים המועדון במקום הראשון ועלה לליגה הבכירה.
בעונת המועדון סיים במקום השישי בליגה ועלה בפעם הראשונה לטורניר אירופי.
המועדון הפסיד בסיבוב הראשון של גביע אופ"א לקבוצת א.ז.
בעונת המועדון הגיע לגמר הגביע הפורטוגלי ועלה לליגה האירופית.
המועדון ניצח בסיבוב המוקדמות השני את קבוצת זימברו קישינב.
בסיבוב המוקדמות השלישי המועדון הפסיד לקבוצת בני יהודה תל אביב והודח מהטורניר.
בעונת 2012/2013 הגיע המועדון למקום השלישי בליגת העל הפורטוגלית וגם עלה לשלב הפלייאוף של ליגת האלופות בעונת 2013/2014. המועדון הפסיד לקבוצת זניט סנקט פטרבורג 8-3 והודח מהטורניר.
בעונה זו הגיע לשמינית גמר הגביע הפורטוגלי והפסיד לקבוצת דפורטיבו דאס אבס.
בעונת 2017/2018 בליגת העל הפורטוגלית סיים המועדון במקום 17 וירד לליגה הפורטוגלית השנייה.
אך בעונה שלאחר מכן בליגה הפורטוגלית השנייה סיים המועדון במקום הראשון ועלה חזרה לליגת העל.
בעונת 2022/2023 בליגת העל הפורטוגלית סיים המועדון במקום 17 וירד ישירות לליגה הפורטוגלית השנייה.
בעונת 2024/2025 בליגה הפורטוגלית השנייה סיים המועדון במקום ה-16 הנמוך ביותר מאז עונת 1973/1974 והתמודד בפלייאוף ירידה מול בלנסשש אותה ניצח בתוצאה כוללת 2-3.
פאסט מיוזיק (Fast Music) הייתה חברת תקליטים עצמאית שפעלה בתל אביב בשנים 1998–2007 ופועלת כיום בתחומי ההפקה והמוזיאולוגיה.
החברה דגלה בפרסום מוזיקה משוחררת משיקולים מסחריים והתמקדה ברוק אלטרנטיבי, פאנק, פאנק רוק (Punk rock) וגארז'.
בשנות קיומה פרסמה עשרות תקליטים, תקליטורים, סינגלים וחוברות קומיקס.
פאסט מיוזיק החזירה מ-1998 את הדפסת תקליטי הויניל לאלבומים ישראלים, אשר ייצורם בארץ הופסק בראשית שנות התשעים, והדפיסה תקליטי ויניל לאומנים שלה ולאומנים נוספים.
בבעלות החברה היו חדר חזרות, אולפן הקלטות, ומועדון הופעות.
אחד הדברים שהיו חשובים ללייבל היה להפגיש אומנים של הלייבל עם אומנים מתחומי המוזיקה הדומים מחו"לֹ.
ביקורים אלו גרמו לחשיפה של האומנים הישראלים לעמיתיהם מחו"ל ולשיתופי פעולה בישראל ובעולם.
פאסט מיוזיק הוקמה על ידי אמיר שור ועמיר "ג'נגו" רוסיאנו ב-1998. בימים ההם עבדו שניהם על הפקה אלבומו הראשון של אמיר שור וחיפשו יחד את הדרך הנכונה ביותר לפרסם אותו.
בשוק התקליטים הישראלים פעלו אז בעיקר לייבלים גדולים שהשניים הכירו מקרוב ממעורבותם בפרויקטים מוזיקליים שונים אבל השניים הרגישו שהכי נכון לתקליט הזה יהיה להוציא אותו בצורה עצמאית.
הם המציאו שם ולוגו והדפיסו את האלבום בדיסק ותקליט ויניל.
השם ניתן לחברה בזמן הקלטות על מוזיקה של אייל אימבר (שלא פורסמה בסופו של דבר).
השלושה הפיקו תקליט לשירים של אימבר בשעתיים והרגישו שזאת הדרך הכי נכונה לתעד מוזיקה-
להקליט אותה בזמן מהיר וקצוב על מנת למצות את האותנטיות שבה.
מכיוון שכך, דגל הלייבל בתחילת דרכו בהקלטות של תקליטים ביום- יומיים.
עם הזמן הלייבל גדל והתווספו אומנים שהפיקו בצורות שונות על המוזיקה שלהם.
היו כאלו שהביאו את המאסטר שהכינו לבד, היו שהקליטו חודשים והיו שתיעדו במהירות.
התקליט הראשון של הלייבל הוקלט ברובו בבתים של ג'נגו ושור.
אולם אחרי כמה תקליטים הם הרגישו שהלייבל צריך אולפן משלו ופתחו את אולפני פאסט מיוזיק ברחוב עולי ציון שביפו.
שם הוקלטו "מאה שקל אחרונים" של ג'נגו ו"אשדוד" של שור.
בעקבות הצפה באולפן וגנבת מכונת ההקלטה הדיגיטלית של ג'נגו עבר הלייבל לאולפן ביצחק שדה בתל אביב ונקנה ציוד הקלטה אנלוגי.
מאז האולפן התפתח לאולפן אנלוגי מקצועי עם ציוד הקלטה ייחודי.
בשנת 2000 נפתח מועדון הפטיפון שהיה מועדון קטן ומיוחד בכך שפעל עבור אומני האינדי הקטנים מכל הארץ.
למרות זאת הופיעו בו בקביעות גם להקות מהזרם המרכזי כמו מוניקה סקס ומאור כהן ואומנים מחו"לֹ.
מי שערך את ההופעה הראשונה בתולדות המועדון היה הזמר שי נובלמן.
לאורך השנים השתתפו בעבודת הלייבל מוזיקאים, אומנים גרפיים ואחרים.
לרוב בהתנדבות בעבודת פרומו, עיצוב והדפסת עטיפות וניהול המועדון.
שנה אחרי פתיחת החברה, הצטרפו כשותפים עינב רוסיאנו, נטעלי גבירץ ועמי שלו.
יחד עם ג'נגו ושור הם ניהלו את האולפן, הלייבל ואת הפטיפון.
בעקבות חילוקי דעות פרשו ג'נגו ועינב מהלייבל שנתיים מאוחר יותר והלייבל המשיך עד סוף פעילותו עם גבירץ שלו ושור.
משנת 2003 ההפצה של תקליטי הלייבל עברה לחברת NMC.
בשנת 2022 יצא לאקרנים הסרט התיעודי עצבני ומהיר: הסיפור של פאסט מיוזיק והפטיפון בבימויו של עמית איצקר העוקב אחר ההיסטוריה של הלייבל ושל מועדון הפטיפון דרך ראיונות וקטעי ארכיון רבים ונדירים.
לאחר פירוק הלייבל, פאסט מיוזיק עודנה מתקיימת כחברה המתמחה במוצגים, תערוכות ומרחבים חוויתיים ומוזיאונים, בהובלתם של שור וגבירץ.
שור הוא האוצר הראשי של מוזיאון מדעטק בחיפה, והוביל יחד עם מכון דוידסון לחינוך מדעי את חידושו של גן המדע על שם קלור במכון ויצמן.
+אומןשם האלבוםמספר קטלוגיתאריךפורמטמספר עותקי וינילאמיר שוראמיר שורFMLP/FMCD011998תקליט ויניל/תקליטור200ג'נגואינסטרומנטלי ראשוןFMLP021/1999תקליט ויניל200Skin BluesLow LifeFMCD039/1999תקליטור -ג'נגומאה שקל אחרוניםFMLP/FMCD0426/10/1999תקליט ויניל/תקליטור200מיכל קהןמיכל קהןFMLP/FMCD051/11/1999תקליט ויניל/תקליטור100. יצא מחדש
פאסט הייתה חברה ישראלית, שעיקר פועלה היה אספקת שירותי אינטרנט בישראל.
חברת "לוילנס" נוסדה בפברואר 2005, ופועלה העיקרי הוא בשירות אחסון שרתים ואתרים בחוות השרתים שברשותה.
בשנת 2009 קיבלה החברה רישיון לספק שירותי אינטרנט במדינת ישראל, ובשנת 2010 כחלק מפעילות החברה, הקימה את חברת הבת "פאסט" כדי שזו תהיה ספקית אינטרנט נוספת בישראל.
בשנת 2012 החברה יצאה בקמפיין פרסומי בהפקתו וביצועו של השחקן דודו זר.
החברה יצאה עם מחירים נמוכים במיוחד לאותה תקופה בשוק האינטרנט, ולמרות זאת החברה נשארה קטנה יחסית לעומת המתחרות שלה לנתח שוק זה.
בראיון שנערך עם מנכ"ל החברה, אייל תמיר בדצמבר 2012, ציין שהחברה היא החמישית בגודלה בענף בישראל מבחינת היקף לקוחות, אבל היא מקום ראשון מבחינת היקף תעבורת האינטרנט שעובר דרכה.
באפריל 2013, האשים מנכ"ל החברה אייל תמיר, את חברת נטוויז'ן בכך שלקוחות החברה נחסמו ולא יכולים לגשת לאתרי אינטרנט שמאוחסנים אצלה, הוא אף שלח מכתב רשמי בנושא למשרד התקשורת, כמה ימים מאוחר יותר החסימה השתחררה בהתערבות משרד התקשורת בנושא.
פאסטליין מידע ארגון WWE מותג (ים) Raw (2017, 2019–היום)סמאקדאון (2018–היום) האירוע הראשון פאסטליין 2010
"פאסטליין" (שפירושו בעברית: "הנתיב המהיר" ובאנגלית: Fastlane) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network.
אירועו הראשון נערך בשנת 2015 כשהוא משמש כתחליף של האירוע "תא ההדחות" (שהוזז לחודש מאי) בחודש פברואר.
השם של האירוע נוצר כתוצאה ממיקומו בלוח השנה של אירועי השלם וצפה של הארגון ומשום שהוא משמש כאירוע בעל השם המתאים לתיאור "הדרך לרסלמניה".
בשנים 2015 ו-2016 האירוע נערך בחודש פברואר עד לרגע שבוטל צעד "איחוד התוכניות" בין Raw לסמאקדאון (מה שבעצם יצר את פיצול הארגון לשתי תוכניות שאפשר לכל תוכנית להיות אחראית על המתאבקים שיהיו בלעדיים אליה) ובשנים לאחר מכן הוזז לחודש מרץ.
בשנת 2017 האירוע שימש כאירוע הבלעדי של התוכנית Raw ובשנת 2018 הפך האירוע להיות הבלעדי לתוכנית סמאקדאון.
אירוע בלעדי לתוכנית Rawאירוע בלעדי לתוכנית סמאקדאון
פאסיינס מארי ז'וזפין קאמה דבאני , הידועה גם בשמות מארי ז'וזפין קאמה וז'וזפין בונגו, היא זמרת, מוזיקאית ותסריטאית מגבון.
דבאני שימשה בתור הגברת הראשונה של גבון בין השנים 1967 ל-1987. במשך כמעט 30 שנה היא הייתה נשואה לעומר בונגו אונדימבה, שהיה נשיא גבון משנת 1967 ועד 2009. אחרי גירושיהם, היא פיתחה קריירה מצליחה במוזיקה.
קאמה היא אמו של הנשיא הנוכחי של גבון, עלי בונגו אונדימבה.
נולדה בשם מארי ז'וזפין קאמה בברזוויל, קונגו, לז'וזף קאמה וז'נבייב אוקוטה, שמקורם מעם הבאטקה במחוז הוט-אוגואה, במה שכיום הוא חלק מדרום-מזרח גבון.
דבאני גדלה בבית מוזיקלי, והחלה לשיר בגיל מוקדם, כשאביה מלווה אותה באקורדיון, ואחיה בגיטרה.
אחר כך הצטרפה למקהלת הכנסייה בברזוויל, ומשם התקדמה להופעות של מוזיקה מסורתית.
גם אמה הייתה זמרת של מוזיקה מסורתית.
בשנת 1958, היא פגשה את אלבר-ברנאר בונגו, סטודנט גבונזי צעיר.
השניים נישאו ב-31 באוקטובר 1959, כשהיא בת 15 בלבד.
היו להם שני ילדים: בן אלן ברנאר בונגו (9 בפברואר 1959) ובת, אלברטין אמיסה בונגו (1964–1993).
מארי ז'וזפין קאמה הייתה פעילה פוליטית יחד עם בעלה, שזכה לקידום מהיר בתפקידים ממשלתיים אחרי קבלת עצמאותה של גבון מצרפת.
בשנת 1964, הוא נחטף על ידי מורדים בעת ניסיון להפיכה צבאית, יחד עם נשיא המדינה מ'בה, שמינה אותו לאחר שחרורם לסגן נשיא.
כשמ'בה מת באופן פתאומי בשנת 1967, הפך בונגו לנשיא, תפקיד בו אחז למשך 40 שנה.
כך נהייתה קאמה, כעת ז'וזפין בונגו, לגברת הראשונה של גבון.
יחד עם בעלה הקימה את המפלגה הדמוקרטית הגבונזית, אשר הפכה תחת שלטונו למפלגה החוקית היחידה במדינה.
קאמה החלה להיות מעורבת בפרויקטים חברתיים, בעיקר מוזיקליים וכוריאוגרפיים, אשר שימשו לתמיכה בפעילות המפלגה.
קאמה שימשה בתור הגברת הראשונה של המדינה למשך 18 שנים, שבמהלכם נאלצה להתעלם מבגידותיו הרבות של בעלה.
כשלא יכלה יותר, היא עזבה אותו, והשניים התגרשו ב-1986. קאמה פתחה בקריירה כמוזיקאית מקצועית, תחת שם חדש - פאסיינס דבאני.
היא נסעה ללוס אנג'לס, והוציא את האלבום הראשון שלה שנקרא Levekisha.
אחריו הוציאה אלבומים נוספים, ביניהם Cheri Ton Disque Est Rayé, Associé, ו-Patience Dabany ב-1994. ב-1997 חזרה דבאני למולדתה, והשתקעה בליברוויל והמשיכה להופיע ולהקליט אלבומים.
ב-2004 הוציאה אלבום מוזיקת עולם בשם Obomiyia, ויצאה לסיבוב הופעות באירופה יחד עם ג'יימס בראון.
היא הקליטה אלבום עם להקת קונבלי ב-2005; השיר La Connaissance מאלבום זה, שימש כאחד ההמנונים של בעלה לשעבר במהלך מסע הבחירות שלו לנשיאות ב-2005.
דבאני שיתפה פעולה עם מוזיקאים רבים, ביניהם אל דה-בארג', טאבו ליי רושרו, טשאלה מואנה, וקווינסי ג'ונס.
דבאני ממשיכה להקליט, לצלם ולהופיע, ברחבי העולם.
הכינוי שלה בגבון הוא "אמא", בשל היותה אמו של נשיאם, עלי בונגו, והיא נחשבת לאחת משגרירות המוזיקה הבולטות של אפריקה.
בנוסף לעבודתה כמוזיקאית, דבאני גם כתבה מספר תסריטים לסרטים, והלחינה מוזיקה עבורם.
בדצמבר 2023, התובע הכללי של ליברוויל הכריז על הליכים משפטיים בגין "התבטאויות מעליבות", לאחר ההתבטאויות המעליבות של דאבני כלפי נשיא המעבר בריס אוליגוי קלאטיר נגומה.
Papa Africa (2009) - מותו של הנשיא עומר בונגו
Un an déjà ( 2010)-יום השנה למותו של הנשיא עומר בונגו
פאסטליין (2018) הפוסטר הרשמי של האירוע בכיכובו של AJ סטיילס מידע ארגון WWE מותג(ים) סמאקדאון תאריך 11 במרץ 2018 עיר קולומבוס, אוהיו אולם ניישנוייד ארנה מספר צופים 15,119 שיר(י) הנושא "Lean Back" בביצוע SUR ספונסר(ים) Tapout סדרת אירועי שלם וצפה של ה-WWEתא ההדחותפאסטליין(2018):NXT TakeOverNew Orleans סדרת אירועי פאסטליין2017פאסטליין(2018)2019
פאסטליין (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את המותג סמאקדאון ונערך ב-11 במרץ 2018, באולם ניישנוייד ארנה שבקולומבוס, אוהיו.
האירוע היה האירוע הרביעי בסדרת אירועי פאסטליין.
אירוע זה לשנת 2018 היה אירוע השלם וצפה הבלעדי האחרון לתוכנית סמאקדאון, כשלאחר מכן שימש כאירוע השלם וצפה האחרון אשר נחשב בלעדי לתוכנית מסוימת.
לאחר האירוע רסלמניה 34, כל אירועי השלם וצפה הפכו להיות שייכים לשני המותגים, Raw וסמאקדאון.
בקרב המרכזי של הערב, AJ סטיילס הגן בהצלחה על אליפות ה-WWE בקרב משושה שכלל את קווין אואנס, סמי זיין, ברון קורבין, דולף זיגלר וג'ון סינה.
באירוע רויאל ראמבל, AJ סטיילס הגן בהצלחה על אליפות ה-WWE נגד קווין אואנס וסמי זיין בקרב האנדיקאפ, למרות שמי שהוצמד (קווין אואנס), לא היה המתאבק החוקי בקרב.
יומיים לאחר מכן בתוכנית סמאקדאון, אואנס וזיין הפריעו לנאום של זוכה הרויאל ראמבל, שינסקה נקאמורה, וציינו שהם אמורים להיות אלופי ה-WWE, לאחר שהשופט כשל בעבודתו.
לאחר מכן, סטיילס ונקאמורה חברו אחד לשני וניצחו את אואנס וזיין בקרב זוגות.
במהלך הקרב, היו מתיחויות בין אואנס לבין זיין כתוצאה מההחלטה של הג'נרל מנג'ר, דניאל בריאן, שהודיע להם שהם יפגשו אחד את השני בקרב אשר יקבע את זהות המועמד לתואר האליפות באירוע פאסטליין.
הקרב ביניהם נגמר בפסילה כפולה, לעומת זאת, סטיילס הפריע ותקף את שניהם, ולכן בריאן קבע קרב משולש ביניהם על התואר בפאסטליין.
הנציב הממונה של התוכנית סמאקדאון, שיין מקמהן, הודיע בטוויטר שהמנצח בקרב בין דולף זיגלר לבין ברון קורבין יתווסף לקרב האליפות, שיהפוך לקרב מרובע.
לפני שהקרב החל, אואנס וזיין תקפו את קורבין מאחורי הקלעים, ולאחר מכן הגיעו לתקוף את זיגלר כדי למנוע ממנו להתווסף לקרב.
בתגובה, שיין מקמהן קבע קרב שבו אואנס יתחרה מול קורבין וזיין יתחרה מול זיגלר, בשני תנאים: האחד, אם קורבין וזיגלר ינצחו בקרבות יחידים שלהם, הם גם יתווספו לקרב האליפות, והאחר, אם אואנס או זיין יפעלו אחד לטובת השני בקרבות שלהם, מי שביצע את הפעולה יוסר מקרב האליפות.
קורבין וזיגלר ניצחו בקרבות שלהם והתווספו לקרב האליפות, שעתה הפך להיות קרב מחומש.
סינה צלח במשימה זו, מה שהפך את הקרב בפאסטליין לקרב משושה.
לאחר מכן, פרצה תיגרה בין כל ששת המשתתפים בקרב.
כדי למנוע ממתאבקים לקטוע את נאומיו, סינה השתמש במעמד המתאבק החופשי שלו, ולכן הופיע בתוכנית Raw של ה-5 במרץ.
בתוכנית זו הוא אמר שהוא ישבור את השיא של ריק פלייר ויהפוך לאלוף עולם בפעם ה-17; עוד אמר שלאחר שינצח בקרב המשושה, סטיילס יבקש את הקרב החוזר שלו ברסלמניה, מה שיהפוך את הקרב לקרב משולש אשר יכלול בנוסף את נקאמורה.
בתוכנית סמאקדאון האחרונה לפני פאסטליין, אואנס וזיין גרמו לפסילה כפולה בקרב בין סטיילס לבין זיגלר; קרב מחומש נקבע באותה התוכנית, כשזיין הצליח לנצח בו לאחר שהצמיד את חברו, אואנס.
מיד לאחר אירוע הרויאל ראמבל, הג'נרל מנג'ר, דניאל בריאן, הכריז על קיום "רשימת טופ 10 של סמאקדאון", שתיקבע על פי הרוסטר של סמאקדאון (מתאבק לא יוכל להצביע לעצמו).
בריאן אמר שהרשימה תציג את המתאבקים בסדר אשר יקנה להם הזדמנות לקרב על האליפות בעתיד.
מהדורת הרשימה הראשונה נחשפה ב-6 בפברואר בתוכנית סמאקדאון.
שבוע לאחר מכן, אלוף ארצות הברית, בובי רוד, ג'ינדר מהאל ורנדי אורטון התעמתו ביניהם כאשר מהאל צחק על השניים האחרים, בעוד שהוא לא הופיע ברשימה כלל; אורטון היה במקום התשיעי ברשימה ורוד היה במקום החמישי ברשימה.
הקטע ביניהם הסתיים לאחר שאורטון ביצע על עוזרו של מהאל, סוניל סינג, את מהלך ה-RKO, ומנגד מהאל ביצע את מהלך הסיום שלו, ה"חל'אס", גם על רוד וגם על אורטון.
בשבוע לאחר מכן, מהאל שוב קרא החוצה לרוד אורטון, ותיגרה התפתחה ביניהם כאשר רוד תקף את אורטון בעזרת מהלך הגלוריוס DDT, אך מנגד ספג את מהלך ה"חל'אס" ממהאל, שיצא עם ידו על העליונה פעם נוספת.
למרות זאת, הנציב הממונה של התוכנית, שיין מקמהן, קבע קרב שבו רוד יתחרה נגד אורטון על אליפות ארצות הברית באירוע פאסטליין.
שבוע לאחר מכן, במהלך ראיון מאחורי הקלעים, רוד אמר שכדי להיות אלוף ארצות הברית הגדול ביותר, הוא יצטרך לנצח את הטובים ביותר, כשאורטון לדעתו הוא הגדול מכולם.
אורטון קטע אותו בזמן הראיון ואמר שאליפות ארצות הברית היא התואר היחיד שהוא אף פעם לא החזיק בו במהלך הקריירה שלו ב-WWE, והוא אכן יזכה בה באירוע פאסטליין.
בתוכנית סמאקדאון האחרונה לפני פאסטליין, מהאל ניצח את אורטון לאחר הפרעה מצידו של רוד.
במהלך שנת 2017, האוסוס (ג'יי אוסו וג'ימי אוסו) והניו דיי (ביג אי, קופי קינגסטון ואקסבייר וודס) התחרו אחד נגד השני במספר אירועים, כשתואר אליפות הזוגות של סמאקדאון הונח על כף המאזניים, כשהפיוד ביניהם נגמר באופן רשמי באירוע גיהנום בכלוב, שבו האוסוס ניצחו.
הפיוד הבא של האוסוס היה נגד צ'אד גייבל ושלטון בנג'מין, שבו האחרונים לא הצליחו לזכות בחגורות האליפות.
ב-20 בפברואר בתוכנית סמאקדאון, ניתנה לגייבל ובנג'מין הזדמנות נוספת להפוך לטוענים לכתר, אך הם נוצחו בקרב על ידי הניו דיי (שיוצגו על ידי ביג אי ואקסבייר וודס), מה שגרם להצתת הפיוד בין האוסוס לבין הניו דיי מחדש.
שבוע לאחר מכן, הניו דיי הודיעו שהם אלו שרוצים לצעוד אל רסלמניה 34 כאלופי הזוגות של סמאקדאון.
האוסוס קטעו אותם ואמרו שהם נמצאים בארגון ה-WWE זמן רב, אך אף פעם לא הופיעו ברסלמניה כחלק מהאירוע עצמו (ולא במופע המקדים לאירוע), וזה לא הולך לקרות גם ברסלמניה 34. בזמן ששתי הקבוצות התעמתו האחת נגד השנייה, הן נקטעו על ידי הבלודג'ן בראדרס (הארפר ורואן).
באירוע רויאל ראמבל, המתאבקת אסקה מהמותג Raw זכתה בקרב הרויאל ראמבל הראשון של הנשים.
זכייה זו זיכתה אותה בבחירה על איזו אליפות תרצה להתמודד באירוע רסלמניה 34, אליפות הנשים של Raw או אליפות הנשים של סמאקדאון.
לילה לאחר מכן בתוכנית Raw, הנציבה הממונה של התוכנית, סטפני מקמהן, שכנעה את אסקה לחכות עם הבחירה שלה עד לאחר אירוע תא ההדחות של המותג Raw.
בתוכנית סמאקדאון, אלופת הנשים של סמאקדאון, שארלוט פלייר, תהתה מי תתמודד מולה ברסלמניה.
קבוצת ה-Riott Squad (רובי ריוט, שרה לוגאן וליב מורגן) הפריעו לה בזמן הנאום שלה ואמרו שפלייר לא תצליח להגיע לרסלמניה ולאחר מכן תקפו אותה.
במהלך השבועות, פלייר ניצחה את מורגן ואת לוגאן בקרבות יחידים שאינם היו על התואר.
ב-20 בפברואר בתוכנית סמאקדאון, פלייר חברה לצד בקי לינץ' ונעמי בקרב נגד ה-Riott Squad, שבו ריוט הצמידה את לינץ' לניצחון.
מאוחר יותר באותו הערב, פלייר הציעה להניח על הכף את תואר אליפות הנשים שלה נגד רובי ריוט באירוע פאסטליין, ריוט הסכימה והצעה זו הפכה לקרב באופן רשמי.
ב-27 בפברואר בתוכנית סמאקדאון, שינסקה נקאמורה ניצח את איידן אינגליש.
שבוע לאחר מכן, אינגליש ורוסב קטעו את נקאמורה במהלך ראיון מאחורי הקלעים.
רוסב איתגר את נקאמורה לקרב באירוע פאסטליין, אתגר שנקאמורה נענה בחיוב.
ב-6 במרץ בתוכנית סמאקדאון, בקי לינץ' ניצחה את מחזיקת מזוודת כסף בבנק, כרמלה, בהכנעה.
לאחר מכן, נקבע קרב זוגות בין בקי לינץ' ונעמי לבין נטליה וכרמלה לאירוע פאסטליין.
+ אישיויות אחרות על המסך תפקיד: שם:צוות השידור באנגליתטום פיליפסקורי גרייבסביירון סקסטוןצוות השידור בספרדיתקרלוס קבררהמרסלו רודריגזצוות השידור בגרמניתטים הייברקלווין קניכרוזגרג המילטוןשופטיםדנילו אנפיביוג'ייסון איירסמייק קיודהריאן טראןמראיינותרנה יאנגצ'ארלי קארוסודאשה פואנטספאנל לפני האירוערנה יאנגבוקר טיסם רוברטסדייוויד אוטונגהפאנל Talking Smackרנה יאנגסם רוברטס
במהלך המופע המקדים, בריזנגו (פאנדנגו וטיילר בריז) ביחד עם טיי דילינג'ר התחרו נגד מוג'ו ראולי, צ'אד גייבל ושלטון בנג'מין בקרב שלושה נגד שלושה.
דילינג'ר ביצע על ראולי את מהלך הטיי ברייקר כדי לזכות את קבוצתו בניצחון.
האירוע עצמו נפתח בקרב בין שינסקה נקאמורה לבין רוסב.
בסיום, נקאמורה ביצע על רוסב את מהלך הסיום שלו, "קינשאסה", כדי לנצח בקרב.
בקרב השני, בובי רוד הגן על אליפות ארצות הברית נגד רנדי אורטון.
האחרון ניצח בקרב לאחר שביצע על רוד את מהלך הסיום שלו, ה-RKO, בזמן שרוד קפץ מהחבל העליון, ובכך השלים זכייה ראשונה באליפות זו.
תואר זה גרם לאורטון להפוך לאלוף הגראנד סלאם ה-18. לאחר הקרב, ג'ינדר מהאל הגיע והתגרה באורטון.
רוד ביצע את מהלך הסיום שלו, הגלוריוס DDT, גם על מהאל וגם על אורטון.
הקרב שבא לאחר מכן היה קרב זוגות בין בקי לינץ' ונעמי לבין נטליה וכרמלה.
לאחר שנטליה הסיחה את דעתה של לינץ בעזרת מזוודת כסף בבנק של כרמלה, האחרונה ביצעה על לינץ' את מהלך הסופרקיק כדי להצמיד אותה לספירת שלוש שהקנתה להן ניצחון בקרב.
מאוחר יותר, האוסוס (ג'יי וג'ימי אוסו) הגנו על אליפות הזוגות של סמאקדאון נגד הניו דיי (שיוצגו על ידי קופי קינגסטון ואקסבייר וודס).
בסיום, לאחר קרב שווה כוחות ובזמן שכל ארבעת המשתתפים היו מחוץ לזירה, הקרב הסתיים ללא הכרעה בשל הפרעה של הבלודג'ן בראדרס (הארפר ורואן), שהגיעו לזירה ותקפו את שתי הקבוצות.
בקרב הלפני האחרון, שארלוט פלייר הגנה על אליפות הנשים של סמאקדאון נגד רובי ריוט.
במהלך הקרב, ליב מורגן ושרה לוגאן מקבוצת ה-Riott Squad עזרו לריוט.
בקי לינץ' ונעמי הגיעו כדי לאזן את מאזן הכוחות, אך בסופו של דבר כל הארבע הורחקו מתחומי הזירה.
בסיום, פלייר הכריחה את ריוט להיכנע למהלך ההכנעה שלה, הפיגר אייט לג לוק, כדי לנצח בקרב ולשמור על התואר בהצלחה.
לאחר הקרב, אסקה הגיעה וערכה את הופעת הבכורה שלה בסמאקדאון.
כזוכת קרב הרויאל ראמבל הראשון של הנשים, היא החליטה שהיא תאתגר את פלייר לקרב על אליפות הנשים של סמאקדאון באירוע רסלמניה 34.
בקרב המרכזי, AJ סטיילס הגן על אליפות ה-WWE בקרב משושה אשר כלל את ג'ון סינה, קווין אואנס, סמי זיין, ברון קורבין ודולף זיגלר.
הקרב נפתח, כשסינה ביצע את מהלך הסיום שלו, אטיטיוד אדג'סטמנט, מספר פעמים על המשתתפים בקרב, חוץ מעל סטיילס.
מאוחר יותר בקרב, סינה ביצע על סטיילס את האטיטיוד אדג'סטמנט על שולחן השדרנים.
אואנס וזיין עבדו יחדיו והאחרון נשכב בזירה כדי שאואנס יצמיד אותו לניצחון, אך בעת ההצמדה, זיין הפך אותה להצמדה משלו, שלא עבדה לטובתו.
הנציב הממונה של התוכנית סמאקדאון, שיין מקמהן, הגיע וישב בצד הזירה.
מקמהן התערב בהצמדותיהם של אואנס וזיין ומנע מהם להשיג את הניצחון, לאחר שאואנס בעט בפניו בעזרת מהלך הסופרקיק.
בסיום, סינה ביצע מהלך אטיטיוד אדג'סטמנט נוסף על זיגלר.
בזמן שהוא ניסה לבצע פעם נוספת את אותו המהלך על זיגלר, אואנס ביצע על סינה את מהלך הפופ-אפ פאוורבומב.
אז, סטיילס ביצע על אואנס את מהלך הפנומנל פורארם כדי לנצח בקרב ולשמור על התואר בהצלחה.
הגנה זו על התואר הבטיחה לקרב בינו לבין נקאמורה להתרחש באירוע רסלמניה 34.
פאסטליין (2019) הפוסטר הרשמי של האירוע בכיכובם של דניאל בריאן וקווין אואנס מידע ארגון WWE מותג (ים) Rawסמאקדאון תאריך 10 במרץ 2019 עיר קליבלנד, אוהיו אולם קוויקן לואנס ארנה שיר (י) הנושא "Teach Me to Fight"בביצוע Yonaka סדרת אירועי שלם וצפה של ה-WWEתא ההדחותפאסטליין(2019):NXT TakeOverNew York סדרת אירועי פאסטליין2018פאסטליין(2019)2021
פאסטליין (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-10 במרץ 2019, באולם הקוויקן לואנס ארנה שבקליבלנד, אוהיו.
האירוע היה האירוע החמישי בסדרת אירועי פאסטליין.
בקרב המרכזי, קבוצת "המגן" (דין אמברוז, רומן ריינס וסת' רולינס) ניצחה את ברון קורבין, בובי לאשלי ודרו מקינטייר בקרב שלושה נגד שלושה, במה שסימן את הקרב האחרון של שלישיית "המגן" יחד.
עוד ברשימת הקרבות, בקי לינץ' ניצחה את שארלוט פלייר בפסילה, במה שגרם לה להתווסף בחזרה לקרב על אליפות הנשים של Raw ברסלמניה 35 ודניאל בריאן ניצח את קווין אואנס ומוסטפא עלי בקרב משולש ושמר על אליפות ה-WWE.
באירוע תא ההדחות, האוסוס (ג'יי אוסו וג'ימי אוסו) ניצחו את המיז ושיין מקמהן וזכו באליפות הזוגות של סמאקדאון בפעם הרביעית בקריירה שלהם.
יומיים לאחר מכן בתוכנית סמאקדאון, המיז, שהוצמד באותו הקרב, התנצל בפני שיין על כך שהפסידו בקרב.
עוד אמר שלמרות שאין סעיפי קרבות חוזרים, הוא דורש משיין שיעניק להם קרב חוזר נגד האוסוס, מאחר שיש לשיין את הכוח הסמכותי לבצע צעד זה.
האוסוס קטעו את המיז והעליבו אותו, במה שהוביל לכך ששיין הגן עליו ובסופו של דבר קבע קרב חוזר על חגורות האליפות באירוע פאסטליין.
ב-12 בפברואר בתוכנית סמאקדאון, חבר הניו דיי, קופי קינגסטון, היה המחליף של מוסטפא עלי הפצוע בקרב הגאונטלט המשושה אשר קבע את זהות הנכנס האחרון לקרב תא ההדחות על אליפות ה-WWE באירוע תא ההדחות.
בקרב זה, קינגסטון הצמיד את אלוף ה-WWE, דניאל בריאן, במסגרת הקרב הראשון של הגאונטלט.
באירוע תא ההדחות, השניים האחרונים שנשארו בקרב היו בריאן וקינגסטון, כשלבסוף בריאן הדיח את קינגסטון כדי לשמור על האליפות.
יומיים לאחר מכן בתוכנית סמאקדאון, קינגסטון זיכה את עצמו בקרב יחידים על אליפות ה-WWE נגד בריאן באירוע פאסטליין, לאחר שהצמיד אותו במהלך קרב שלושה נגד שלושה אשר היה קינגסטון, AJ סטיילס וג'ף הארדי נגד בריאן, סמואה ג'ו ורנדי אורטון.
שבוע לאחר מכן, היושב ראש של ה-WWE, וינס מקמהן, הגיח בזמן חתימת החוזה בין בריאן לקינגסטון ושיבח את קינגסטון על כל הישגיו ב-11 השנים שלו ב-WWE, אולם, הוא ציין שמגיע לקהל קרב שובר קופות בפאסטליין עם מתאבק שיותר מתאים לקרב זה ומגיעה לו יותר ההזדמנות להתחרות על האליפות.
הוא החליף את קינגסטון בקווין אואנס, שביצע את חזרתו לארגון.
באירוע תא ההדחות, The Boss 'N' Hug Connection (ביילי וסשה בנקס) ניצחו את מנדי רוז וסוניה דוויל, ה-Riott Squad (ליב מורגן ושרה לוגאן), The IIconics (בילי קיי ופייטון רויס), כרמלה ונעמי וניה ג'קס וטמינה בקרב תא ההדחות זוגות אשר קבע את אלופות זוגות הנשים הראשונות של ה-WWE.
לילה לאחר מכן בתוכנית Raw, חגיגות הניצחון של ביילי ובנקס נקטעו על ידי ג'קס וטמינה, כשג'קס התגרתה בבנקס על כך שהם לא יוכלו להגן על אליפות הזוגות שלהן בהצלחה.
שבוע לאחר מכן, קרב בין ביילי ובנקס לג'קס וטמינה על חגורות האליפות נקבע לאירוע פאסטליין.
ב-19 בפברואר בתוכנית סמאקדאון, במהלך קטע מאחורי הקלעים, אלופת הנשים של סמאקדאון, אסקה, נקטעה על ידי סוניה דוויל ומנדי רוז.
רוז איתגרה את אסקה לקרב שאינו היה על התואר, שבו הצליחה לגבור על אסקה לאחר הסחת דעת מצד לייסי אוואנס.
שבוע לאחר מכן, רוז קיבלה את הזכות להתחרות על חגורת האליפות נגד אסקה באירוע פאסטליין.
באירוע הרויאל ראמבל, בקי לינץ' לא הצליחה לזכות באליפות הנשים של סמאקדאון, אך מאוחר יותר נכנסה לקרב הרויאל ראמבל, כשניצחה בו לאחר שהדיחה אחרונה את שארלוט פלייר, למרות שספגה פציעה בברך שלה.
לילה לאחר מכן בתוכנית Raw, לינץ' התעמתה עם אלופת הנשים של Raw, רונדה ראוזי, ובחרה בה כיריבה שלה ברסלמניה 35. לאחר מכן, לינץ' סירבה לעבור בדיקה רפואית על הברך שלה לאחר שהתקוטטה עם פלייר בתוכנית סמאקדאון.
שבוע לאחר מכן בתוכנית Raw, סטפני מקמהן הציבה בפני לינץ' אולטימטום: לעבור את הבדיקה הרפואית על הברך שלה כדי שהצוות הרפואי יאשר לה שהיא כשירה לקרב המתוכנן ברסלמניה, או להיות מושעת עד שתסכים לעבור את הבדיקה.
לינץ' סירבה לאולטימטום, ולכן הושעתה לזמן בלתי מוגבל.
בתגובה, היא תקפה את סטפני, וסטרה לטריפל H לילה לאחר מכן בסמאקדאון.
ב-11 בפברואר בתוכנית Raw, נחשף שלינץ' עברה בדיקה רפואית, שהכשירה אותה להתחרות ברסלמניה, וכתוצאה מכך ההשעייה שלה בוטלה.
לעומת זאת, טריפל H וסטפני אמרו ללינץ' שהיא תתחרה מול ראוזי בתנאי שהיא תתנצל בפניהם.
לינץ' התנצלה בפניהם בסוף הערב, אך לפתע יושב הראש של ה-WWE, וינס מקמהן, הגיע ופסק נגד טריפל H וסטפני, כשהשעה את לינץ' ל-60 יום (מה שלמעשה גרם לכך שלינץ' תחמיץ את רסלמניה) והכריז על שארלוט פלייר כמחליפה שלה בקרב נגד ראוזי ברסלמניה.
שבוע לאחר מכן בתוכנית Raw, לינץ' נעצרה על ידי המשטרה לאחר שתקפה את ראוזי; בתגובה, ראוזי דרשה מסטפני יחזירו את לינץ' לתמונת האליפות, אך מנגד כשהיא לא קיבלה את מבוקשה, היא הניחה את חגורת האליפות שלה בזירה ועזבה.
ב-4 במרץ בתוכנית Raw, סטפני הכריזה על כך שחגורת האליפות היא פנויה, כלומר ללא אלופה.
בנוסף, היא הסירה את כל האישומים שהוגשו כלפי לינץ', וקבעה קרב בינה לבין פלייר על חגורת האליפות באירוע פאסטליין.
מאוחר יותר באותו הערב, ראוזי מחתה על מהלך זה ואמרה שהיא לא ויתרה על חגורת האליפות, ודרשה מסטפני שתתן לה את האליפות באופן מיידי ושתשנה את התנייתו של הקרב באירוע פאסטליין: אם לינץ' תנצח את פלייר, היא תתווסף לקרב על אליפות הנשים של Raw ברסלמניה 35, כך שיהפוך לקרב משולש.
ב-22 באוקטובר 2018 בתוכנית Raw, רומן ריינס הודיע שהוא חולה בלוקמיה, וכתוצאה מכך ויתר על האליפות האוניברסלית.
מאוחר יותר באותו הערב, סת' רולינס ודין אמברוז זכו באליפות הזוגות של Raw, לעומת זאת, אמברוז בגד ברולינס בעת חגיגות הניצחון שלהם.
רולינס ואמברוז התעמתו ביניהם במספר קרבות במשך החודשים הבאים, כשהפיוד הסתכם באירוע TLC: שולחנות, סולמות וכיסאות, שבו אמברוז גבר על רולינס כדי לזכות בהאליפות הבין יבשתית.
ב-25 בפברואר 2019 בתוכנית Raw, ריינס נתן פירוט על המאבק במחלה ואמר שהמחלה שלו בנסיגה והוא יכול לחזור לפעילות בזירה.
שבוע לאחר מכן בתוכנית Raw, ריינס פתח את התוכנית כשקרא לרולינס לבוא לזירה כדי לאחד פעם אחת נוספת את קבוצת "המגן".
רולינס הסכים באי רצון לבקשה של ריינס, משום שיצטרך להתאחד עם אמברוז שוב.
כשאמברוז יצא אל הזירה גם הוא, הוא הותקף על ידי אליאס, כשהאחרון שבר גיטרה על גבו של אמברוז.
מאוחר יותר באותו הערב, אליאס ניצח את אמברוז בקרב יחידים.
לאחר הקרב, כשריינס ורולינס יצאו אל עבר רמפת הזירה, אמברוז נמלט אל יציעי הקהל.
ברון קורבין, דרו מקינטייר ובובי לאשלי הגיעו כדי לתקוף את ריינס ורולינס, כשבלית ברירה, אמברוז חזר לזירה כדי לעזור לריינס ורולינס ולאחד פעם נוספת את קבוצת "המגן".
לאחר שנחלץ לעזרתם, אמברוז הצטרף לריינס ורולינס במחוות תנועת האגרוף המשותפת והמוכרת של הקבוצה.
כתוצאה מכך, נקבע קרב שלושה נגד שלושה בין הקבוצות לאירוע פאסטליין.
ב-11 בפברואר בתוכנית Raw, הריבייבל (דאש ויילדר וסקוט דוסון) ניצחו את צ'אד גייבל ובובי רוד וכתוצאה מכך זכו באליפות הזוגות של Raw.
שבוע לאחר מכן, אליסטר בלאק וריקושט, רשמו את הופעות הבכורה שלהם ברוסטר הראשי לאחר שהגיעו מ-NXT, כל אחד בנפרד.
ב-25 בפברואר, השניים ניצחו את הריבייבל בקרב שאינו היה על חגורות האליפות.
ב-4 במרץ, בלאק וריקושט התחרו פעם נוספת נגד הריבייבל, כשהפעם חגורות האליפות היו על כף המאזניים; הריבייבל ניצחו בקרב כתוצאה מפסילה בשל תקיפתם של בובי רוד וצ'אד גייבל.
יום לאחר מכן, קרב זוגות משולש על אליפות הזוגות של Raw נקבע לאירוע פאסטליין.
ב-5 במרץ בתוכנית סמאקדאון, לאחר מספר שבועות של פיוד, נודע שריי מיסטריו יתחרה מול אנדרדה במסגרת קרב במופע המקדים לאירוע.
ב-8 במרץ, נודע שהניו דיי (ביג אי ואקסבייר וודס) יתחרו נגד רוסב ושינסקה נקאמורה בקרב זוגות במסגרת המופע המקדים לאירוע.
במהלך המופע המקדים, מאחורי הקלעים, המנג'רית של R-טרות', כרמלה, ניסתה להחתים אנשים עבור עצומה, שבה טרות' יקבל קרב חוזר על אליפות ארצות הברית, לאחר שהוא הפסיד אותה בפרק הקודם של סמאקדאון במהלך קרב מרובע, שבו סמואה ג'ו ניצח וכלל בנוסף את אנדרדה וריי מיסטריו.
מנגד, המנג'רית של אנדרדה, זלינה וגה, טענה שאם כבר למי שבאמת מגיעה ההזדמנות, זה לאנדרדה.
ג'ו קטע את שתיהן ואמר שאין לו בעיה לפגוש אף אחד מהמתחרים הניצבים מולו.
לאחר מכן, נודע שג'ו יגן על אליפות ארצות הברית בקרב מרובע נגד טרות', אנדרדה ומיסטריו.
כמו כן, קרב זה הועבר למופע הראשי ולמעשה ביטל את הקרב המתוכנן בין אנדרדה למיסטריו.
עוד במהלך המופע המקדים, נציג של ההנהלה הגיע לקופי קינגסטון ובישר לו את הידיעה שוינס מקמהן מבקש לראותו במשרד שלו, כשהנושא סבב סביב קרב אליפות ה-WWE, שייערך במופע הראשי.
לאחר הזזת הקרב על אליפות ארצות הברית למופע הראשי, המופע המקדים הכיל קרב אחד בודד, ובו הניו דיי (ביג אי ואקסבייר וודס) התחרו נגד רוסב ושינסקה נקאמורה בקרב זוגות.
בסיום, ביג אי ווודס ביצעו על רוסב את מהלך המידנייט האוור כדי לנצח בקרב.
האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של סמאקדאון נגד המיז ושיין מקמהן.
סיום הקרב התנהל כך שהמיז ביצע על ג'יי את מהלך הפרוג ספלאש.
לעומת זאת, ג'יי הצליח להתחמק ממהלך זה ולהפוך אותו להצמדה מוצלחת לספירת שלוש, שהעניקה לאוסוס את הניצחון בקרב והגנה מוצלחת על חגורות האליפות.
לאחר הקרב, המיז ושיין, שהיו מאוכזבים מתוצאת הקרב, התחבקו ביחד עם אבא של המיז שישב בשורה הראשונה.
לאחר שגבו של המיז הופנה כלפי שיין, האחרון תקף את המיז לעיני אביו, דבר זה למעשה הפך את דמותו של שיין לדמות הרעה.
אז, אסקה הגנה על אליפות הנשים של סמאקדאון נגד מנדי רוז (שלוותה לקרב על ידי סוניה דוויל).
בסיום, רוז החליקה כתוצאה מהבד שמכסה את דפנות הזירה, זאת לאחר שקודם לכן, דוויל העלתה את הבד כדי להוציא מקל במבוק.
החלקה זו אפשרה לאסקה לנצל את המצב ולבצע בעיטה בסיבוב לפרצופה של רוז.
לאחר בעיטה זו, אסקה הצמידה את רוז לניצחון, שהקנה לה הגנה מוצלחת על התואר.
בקרב שבא לאחר מכן, חבר קבוצת הניו דיי, קופי קינגסטון, הגיע לזירה לאחר שהובטח לו להיות חלק מהקרב המשולש על אליפות ה-WWE, הבטחה זו הגיעה על ידי וינס מקמהן, כשהסכים לצרף אותו לקרב, אך הרחיק את ביג אי ואקסבייר וודס מגבולות הזירה.
לעומת זאת, בסופו של דבר, קינגסטון התחרה נגד הבר (סזארו ושיימוס) בקרב האנדיקאפ 2 נגד 1, שבו סזארו ושיימוס הורשו להיות בזירה בו זמנית.
לאחר שהבר שלטו בקרב ללא עוררין, ביג אי ווודס הגיעו כדי להיחלץ לעזרתו של קינגסטון, אך שניות ספורות לאחר מכן הותקפו על ידי רוסב ושינסקה נקאמורה.
בסיום, הבר ביצעו על קינגסטון את מהלך הדאבל וייט נויס כדי לנצח בקרב.
בקרב הרביעי, הריבייבל (דאש ויילדר וסקוט דוסון) הגנו על אליפות הזוגות של Raw בקרב זוגות משולש נגד אליסטר בלאק וריקושט ונגד בובי רוד וצ'אד גייבל.
סיום הקרב התנהל כך שהריבייבל ביצעו על גייבל את מהלך הסיום המשותף שלהם, ה-Shatter Machine, לאחר מכן, דוסון הצמיד את גייבל לניצחון, ובכך הריבייבל שמרו בהצלחה על חגורות האליפות.
לאחר הקרב, רוד, בלאק וריקושט תקפו את הריבייבל, אך לבסוף ריקושט ובלאק ביצעו את מהלכי הסיום שלהם על שאר המתחרים בקרב.
לאחר מכן, סמואה ג'ו הגן על אליפות ארצות הברית בקרב מרובע נגד R-טרות' (שלווה לקרב על ידי כרמלה), אנדרדה (שלווה לקרב על ידי זלינה וגה) וריי מיסטריו.
בסיום, ג'ו ביצע על מיסטריו את מהלך ההכנעה שלו, הקוקינה קלאץ', כדי לנצח בקרב ולשמור על האליפות בהצלחה.
אז, The Boss 'N' Hug Connection (ביילי וסשה בנקס) הגנו על אליפות זוגות הנשים של ה-WWE נגד ניה ג'קס וטמינה בסיום, ביילי ביצעה על ג'קס את מהלך ההוריקראנה כדי לנצח בקרב ולשמור על חגורות האליפות בהצלחה.
לאחר הקרב, ג'קס וטמינה תקפו את בנקס וביילי.
בת' פיניקס, שהייתה בצוות השידור במיוחד לקרב זה, נחלצה לעזרת האלופות, אך הותקפה לבסוף על ידי ג'קס וטמינה.
נטליה הגיעה כדי לעזור לחברתה לצמד The Divas of Doom בעבר, אך גם היא לא הצליחה לגבור על הכוחות של ג'קס וטמינה.
בקרב הלפני אחרון, בקי לינץ' התחרתה נגד שארלוט פלייר בקרב שבו התנייתו של הקרב הייתה שאם לינץ' תנצח את פלייר, היא תתווסף לקרב על אליפות הנשים של Raw ברסלמניה 35, שיהפוך כתוצאה מכך לקרב משולש.
לינץ' הגיעה לקרב כשהיא נעזרת בקב.
מנגד, פלייר שמה לה למטרה להתמקד בברך הפצועה של לינץ'.
סיום הקרב התנהל כך שבזמן שפלייר ביצעה על לינץ' את מהלך ההכנעה שלה, הפיגר אייט לג לוק, אלופת הנשים של Raw, רונדה ראוזי, הגיעה ותקפה את לינץ'.
בעקבות זאת, לינץ' ניצחה כתוצאה מפסילה והיא אכן התווספה לקרב על אליפות הנשים של Raw ברסלמניה 35.
לאורך האירוע, אליאס ביצע שלושה קטעי נגינה, ובקטע האחרון, לייסי אוואנס הגיעה והתקדמה אל אזור הזירה, אך הסתובבה וחזרה אל מאחורי הקלעים.
רנדי אורטון ניצל את הסחת דעת זו וביצע על אליאס את מהלך הסיום שלו, ה-RKO.
AJ סטיילס נצפה כשעמד מחוץ לדופן הזירה וכשאורטון הסתובב, סטיילס הפתיע אותו עם מהלך הפנומנל פורארם.
בקרב המרכזי, קבוצת המגן (דין אמברוז, רומן ריינס וסת' רולינס) התחרתה נגד ברון קורבין, בובי לאשלי ודרו מקינטייר בקרב שלושה נגד שלושה.
בסיום, המגן ביצעו על מקינטייר את מהלך הטריפל פאוורבומב על שולחן השדרנים.
בנוסף לכך, הם ביצעו את אותו מהלך בתוך הזירה על קורבין ולאחר מכן ריינס הצמיד אותו לספירת שלוש, שהקנתה להם את הניצחון בקרב.
לאחר הקרב, השלושה התחבקו בזירה וביצעו את תנועת היד המשותפת של הקבוצה.
לילה לאחר מכן בתוכנית Raw, קבוצת המגן פתחה את התוכנית.
רומן ריינס אמר שאם הקרב בפאסטליין היה הקרב האחרון של הקבוצה ביחד, אז לא היו לו שום חרטות.
בנוסף, ריינס הודה לדין אמברוז וסת' רולינס.
לאחר מכן, אמברוז וריינס פינו לרולינס את הבמה כדי שיוכל להתמקד בקרב שלו ברסלמניה 35 נגד האלוף האוניברסלי, ברוק לסנר.
לאחר שהסנגור של לסנר, פול היימן, הגיע, השניים דיברו ביניהם על עברו של ברוק לסנר.
במהלך הזמן שבו היימן דיבר, שלטון בנג'מין (אחד מחבריו הוותיקים של לסנר), הגיע ותקף מאחור את רולינס בעזרת שלושה מהלכי ג'רמן סופלקס.
לאחר מכן, קרב בין השניים נערך ובו רולינס ניצח.
מאוחר יותר באותו הערב, ריינס היה אמור להתחרות נגד ברון קורבין בקרב החזרה שלו ל-Raw לאחר חמישה חודשים, אך הוא הותקף על ידי דרו מקינטייר.
רולינס ואמברוז ליוו את ריינס אל הדוקטור שיבדוק את מצבו.
אמברוז דרש מטריפל H שיתן לו קרב ספירות בכל מקום נגד מקינטייר.
טריפל H נענה בחיוב וקרב זה היה הקרב המרכזי של התוכנית, שבו מקינטייר ניצח.
אלופת הנשים של Raw, רונדה ראוזי, אמרה שהיא התערבה בקרב בין בקי לינץ' לבין שארלוט פלייר כדי להביך ולחשוף את זהותן האמיתית.
היא אמרה ששתיהן בדיחה והיא יכולה לנצח אותם אפילו בקרב האנדיקאפ 2 נגד 1. לאחר שסיימה לדבר, דנה ברוק הגיעה ואמרה שאין לה מה להפסיד ואף אתגרה אותה לקרב על התואר.
מנגד, ראוזי תקפה אותה וביצעה עליה את מהלך הפייפרס פיט.
אליסטר בלאק וריקושט התחרו בקרב זוגות נגד בובי רוד וצ'אד גייבל, שבו בלאק וריקושט יצאו עם ידם על העליונה.
לאחר הקרב, הריבייבל תקפו אותם מאחור.
נטליה (שלוותה על ידי בת' פיניקס) התחרתה נגד ניה ג'קס (שלוותה על ידי טמינה).
הקרב הסתיים בפסילה לאחר שפיניקס תקפה את ג'קס.
לאחר הקרב, מאחורי הקלעים, The Boss 'N' Hug Connection (ביילי וסשה בנקס) תקפו את ג'קס וטמינה.
יומיים לאחר מכן בתוכנית סמאקדאון, הניו דיי (ביג אי, קופי קינגסטון ואקסבייר וודס) התעמתו עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE.
מקמהן טען שקינגסטון הוא לא חומר אידיאלי לאליפות, אך אם הוא יוכל לנצח את רנדי אורטון, סמואה ג'ו, סזארו, שיימוס ורואן בקרב גאונטלט שיתקיים בשבוע הבא, הוא יקבל קרב על אליפות ה-WWE נגד דניאל בריאן ברסלמניה 35.
שיין מקמהן הסביר מדוע תקף את המיז.
הוא אמר שנמאס לו כבר להיות כפוף לו, ושהוא יהנה להכות אותו שוב ברסלמניה 35. לאחר מכן, הוא קבע קרב בינו לבין המיז לאירוע רסלמניה 35.
רנדי אורטון השווה את קריירת ה-WWE שלו לקריירה של AJ סטיילס בארגונים העצמאיים לאורך השנים, כולל התקופה שלו ב-TNA.
לאחר הטחת העלבות אחד בשני, סטיילס איתגר את אורטון לקרב ברסלמניה 35.
סוניה דוויל התחרתה נגד אסקה בקרב שאינו היה על התואר.
מקרה דומה קרה כמו באירוע פאסטליין, רק שהפעם דוויל החליקה כתוצאה מהבד שמכסה את דפנות הזירה, זאת לאחר שקודם לכן, רוז העלתה את הבד.
אסקה ניצלה פעם נוספת את החלקה זו כדי לנצח בקרב.
בקי לינץ' טענה שהיא השתמשה במשחקי מוחות על רונדה ראוזי, כשבסופו של דבר היא השיגה את מבוקשה: להחזיר אותה לקרב על אליפות הנשים של Raw ברסלמניה 35. שארלוט פלייר הגיעה כדי לטעון שלא לינץ' ולא ראוזי היו רלוונטיות אם היא לא הייתה מעורבת בכך.
בנוסף, היא אמרה שהיא "גברת רסלמניה".
סמואה ג'ו ואנדרדה חברו אחד לשני בקרב זוגות נגד R-טרות' וריי מיסטריו, כשבסופו של דבר מיסטריו הצמיד את ג'ו לניצחון.
לאחר הקרב, ג'ו הוציא את תסכולו על ההפסד, כשתקף את R-טרות' ואף את שותפו לקרב, אנדרדה.
דניאל בריאן ורואן ניצחו בקרב זוגות את מוסטפא עלי וקווין אואנס.
פאסו אוסקורו (באיטלקית: Passoscuro, נכתב גם: Passo Oscuro) היא עיירה ופרציונה השייכת לקומונה פיומיצ'ינו בעיר המטרופולין של רומא
"Metropolitan City of Rome Capital" שבמחוז לאציו באיטליה, 5 ק"מ צפונית מפרג'נה לחופי הים הטירני.
בדצמבר 2014 אוכלוסיית "פאסו אוסקורו" מנתה 4,472 תושבים.
הבתים מאופיינים בבניה נמוכה, בני 1–2 קומות, חלק לא מבוטל מהבתים הם בתי נופש.
סצנת הסיום של הסרט האיטלקי לה דולצ'ה ויטה בבימוי פדריקו פליני צולם בחופי "פסו אוסקורו".
השם "פאסו אוסקורו", האיטלקי נגזר משביל ציד.
השם מוזכר בפתק של האפיפיור בנדיקטוס השלושה עשר בשנת 1724. האזור נתרם לבית החולים hospital Pio Istituto di Santo Spirito ברומא על ידי משפחת Peretti, הבעלים של הטירה הסמוכה "Torre Pietra".
העיירה המודרנית הייתה מאוכלסת בשנות ה-20 של המאה ה-20 בעיקר על ידי דייגים, וההתפתחות נמשכה לאחר מלחמת העולם השנייה.
פותחו אתרי תיירות, עם מבקרים מרומא, כמו גם אתרי קמפינג.
פאסו אוסקורו הוא הצפוני ביותר של כל אתרי רחצה פיומיצ'ינו.
פאסטורי (בהונגרית: Pásztori) הוא כפר במחוז גיור-מושון-שופרון, שבצפון-מערב הונגריה.
כמו כפרים רבים באירופה גם בפאסטורי מספר התושבים נמצא בירידה.
בפאסטורי חיו יהודים בתקופות זמן שונות:
פאסטו (בהונגרית: Pásztó) היא עיר במחוז נוגראד, מקום מושבה של נפת פאסטו בהונגריה.
במשך מאות שנים התפרסמה בעיקר כעיר שוק העוסקת במסחר.
העיר ממוקמת לרגליו המערביות של הרי מאטרה, על גבעה הגובלת עם נהר הזאג'יווה.
היא ממוקמת צפונית מערבית לעיר ג'נג'ש.
היא שוכנת בגובה 171 מטר מעל פני הים.
צלע הגבעה שנוצרה על ידי חרוט אבנים מתנשאת לגובה 10–30 מטר מעל סביבתה.
העיר גובלת במערב בעמק נהר הזג'יווה ובמזרח בהרי המאטרה שגובהם 700–800 מטר.
כבר בימי הביניים, הנקודה הגבוהה ביותר של אחד מאזורי העיר נתפסה על ידי הכנסייה והמנזר.
עמק זאג'יווה הוא אחד הדרכים המקשרות בין המישור ההונגרי הגדול והרי סלובקיה.
בנוסף לתנאים טופוגרפיים טובים, האדמה הוולקנית הפכה במהרה לאחד ממרכזי גידול הגפנים אשר הניחו את הבסיס להתיישבות באזור.
מהכביש המהיר M3, בפניה מהטוון לכביש הראשי 21 ניתן להגיע לעיר על כביש 2122 המחובר לכביש 21 שנמצא כ-85 קילומטר מבודפשט.
מקור שמו של פאסטו ככל הנראה מהשפות ההודו-איראניות, ומשמעותה מחנה, ועל פי דעות אחרות היא קיבלה את שמה מהנחל "פאסט" (כיום קוראים לו קביצ'ס) שזורם בעיר.
התנאים הטבעיים והגאוגרפיים הנוחים הפכו עד מהרה את האזור הכפרי למתאים להתיישבות אנושית.
פאסטו הייתה מקום מיושב עוד מימי קדם, חפצים מהתקופה הפרהיסטורית ומתקופת ברונזה התגלו באזור, והעיר הייתה יישוב ידוע בתקופת נדידת העמים.
שמה הוזכר בתעודות כפאסטו, פאסטרו, פאסטוך, פאסטוחוב, פאסובוב, פאצהו.
את הגרסה האחרונה ניתן למצוא גם על חותם משנת 1686 שמציג גם ראש מזוקן.
פשוטי העם קראו לה פאסטוהא עד לאחרונה, ועדיין יכולים לשמוע את הגרסה הזו של שמה לעיתים קרובות למדי מפיהם של תושבי העיר.
מתוכם 5,094 היו רומים קתולים, 95 לותרנים ו־529 יהודים.
האוכלוסייה היהודית מנתה כמעט 10 אחוזים מהתושבים.
אוכלוסייה זו גורשה ונרצחה בשואה.
מרטון הימלר (1888 – 1961) איש עסקים יהודי-הונגרי, עיתונאי, אחר כך סוכן ה-FBI, לימים ראש הסניף ההונגרי של משרד השירותים האסטרטגיים של צבא ארצות הברית בדרגת קולונל.
אנטל ואגו, במקור וייס (1891–1944) כדורגלן הונגרי-יהודי חבר הנבחרת הכדורגל הלאומית.
בימים האחרונים של 1944 נרצח על ידי אנשי מפלגת צלב החץ ונזרק לדנובה.
זולטאן ואגו, במקור וייס (1892–1976) כדורגלן ומאמן כדורגל הונגרי-יהודי.
אחיו של כדורגל אנטל ואגו (טוני).
טיבור רובין (1929–2015), הונגרי-יהודי-אמריקאי, חייל מעוטר במדליית הכבוד (ארצות הברית).
יוז'ף קסלר (1846 – 1927) היה עיתונאי יהודי-הונגרי היה אחד ממבקרי התיאטרון המוערכים ביותר בתקופתו.
שרידי המנזר הבנדיקטיני וגם המנזר הציסטרסיאני עם הגן המעוצב מעידים את עברה המפואר של העיר.
פאס וילקס (בהולנדית: Faas Wilkes; 13 באוקטובר 1923 – 15 באוגוסט 2006) היה כדורגלן הולנדי ששיחק בעמדת החלוץ.
הוא נחשב לאחד מכוכבי הולנד הראשונים ולראשון מביניהם לשחק מחוץ למולדת.
סרבאט "פאס" וילקס נולד ב-13 באוקטובר 1923 ברוטרדם שבהולנד.
כשהיה ילד בהתחלה חלם ללכת בעקבות אביו ודודו ולנהל את העסק המשפחתי שהתמחה בהסרת רהיטים.
הוא הצטיין ברוב תחומי הספורט אך ב-14 באפריל 1941 בגיל 17 בחר בכדורגל ובמועדון המקומי קסרקסס רוטרדם.
אחיו היה לשוער שלה ווילקס עשה את הופעת הבכורה בניצחון 0–6 על יודאן בויז.
באותם הימים טקטיקות היו פחות מקובלות אלא שהיכולת האישית כן.
וילקס עבר את שחקני היריב זה אחר זה ולעיתים רחוקות לקח את חברי הקבוצה כאופציה, דבר שלרוב הצליח לו.
בזכות זאת, מועדונים רבים רצו את שירותיו אך הכדורגל אז בהולנד היה עדיין בגדר חובבני ולא היו אמצעי תשלום.
בשנת 1948 צ'רלטון את'לטיק הציע לו חוזה והוא נסע ללונדון כדי לדון על כך.
בסופו של דבר ה-KNVB התערבה וההעברה לא קרתה.
שנה אחר כך בעת שוילקס נפש במילאנו שבאיטליה הנשיא של אינטר מילאנו, צ'ארלס מסרוני, רצה בו בקבוצתו והזמין אותו לארוחת ערב.
המסעדן היה למתורגמן שלו במהלך השיח ווילקס בסוף הסכים לחתום באינטר תמורת סכום של 60,000 גילדן הולנדי בשנה.
בעקבות כך הגיעה סערה מצד ה-KNVB ויו"ר שלה, קארל לוטסי, שהתנגדו להעברתו ולבסוף הרחיקו אותו ל-5 שנים מהנבחרת הלאומית.
וילקס הפך להולנדי הראשון לשחק מחוץ למולדת ושקיבל שכר עבור הכדורגל.
עם צירופו לאינטר הוא שיחק לצד השחקנים המוכשרים בניטו "ולנו" לורנצי, אמדיאו אמדאי ואישטוואן ניארש ההונגרי.
בעונתו הראשונה כבש 16 שערי ליגה ב-34 הופעות אך יובנטוס המשיכה את שליטתה וזכתה בתואר כשאינטר מסיימת במקום השלישי.
בעונת 1950/51 וילקס חווה שיפור כשכבש 23 שערים ב-38 הופעות וקבוצתו סיימה במקום השני ליריבתה העירונית מילאן.
אף על פי שלעיתים קרובות חבריו לקבוצה נזפו בו על כך שהלך יותר מידי לבד הוא הפך לשחקן פופולרי בקרב המועדון.
צילומים של אז הראו כיצד וילקס עבר לא פחות מחמישה שחקני הגנה ואף דרש שעוד יבואו בניסיון לחטוף ממנו את הכדור.
דבר זה גרם לו גם לפציעה ובעונת 1951/52, עונתו האחרונה באינטר, כבש 7 שערים בלבד ב-23 הופעות.
אף על פי שלא שיחק עקב הפציעה, ולנסיה הבעיה בו עניין.
הכדורגל הפך למקצועני בהולנד בשנת 1954 ווילקס התקבל בברכה בחזרה בנבחרת הלאומית.
הוא הצטרף לולנסיה בעונת 1953/54 בה שיחקו כבר שחקנים גדולים כמו אלפרדו די סטפנו ולאסלו קובאלה.
בעונתו הראשונה כבש עבורה 18 שערים ב-28 הופעות ליגה.
הוא זכה עימה בתואר היחידי בקריירה שלו באותה עונה, הגביע הספרדי, אך לרוע מזלו לא שיחק בגמר בו ולנסיה ניצחה 0–3 את ברצלונה מכיוון שפסקי דין אסרו באותם ימים לשחקנים זרים לשחק בגמר.
אחרי עונה מוצלחת זו הוא נאלץ לעבור ניתוח למחלת הזפקת ממנה סבל.
למרות הבעיה הצליח לכבוש בעונה שלאחר מכן 9 שערים ב-15 הופעות ליגה כשולנסיה מסיימת במקום החמישי בטבלה.
בעונת 1956/56 שהייתה האחרונה במדי הקבוצה כבש 11 שערים ב-19 הופעות ולאחר מכן וילקס שהיה בן 33 חזר לשחק בהולנד בשל בעיות פיזיות מתמשכות.
וילקס שיחק ב-VVV פנלו ממחוז לימבורג והרוויח 50,000 גילדן בשנה, חוזה שהראה כי כוונות הקבוצה להיות לאחד הטובות בהולנד.
בעונה הראשונה הגיעה עימה למקום השביעי בליגה ואחרי שתי עונות בה כבש 23 שערים ב-64 הופעות, לפני שהעיז לחזור ולשחק מחוץ להולנד.
הוא חזר לעיר ולנסיה אך הפעם לקבוצה השנייה והקטנה מהעיר, לבאנטה ששיחקה בליגת המשנה.
הוא היה שם על תקן שחקן-מאמן ובעונה אחת בה הצליח לכבוש 41 שערים ב-91 הופעות למטרת העלייה.
לבסוף לבאנטה סיימה במקום השני אחרי אלצ'ה אך הפסידה בפלייאוף העלייה ללאס פאלמאס.
כשהוא בן 36 וילקס שיחק בפורטונה 54' במשך שלוש עונות וכבש 33 שערים ב-88 הופעות.
קבוצתו האחרונה בקריירה הייתה קסרקסס רוטרדם ששיחקה בליגת המשנה בהולנד.
משחקו האחרון היה ב-26 במאי 1964 ולאחר מכן פרש מכדורגל.
וילקס פתח יחד עם אשתו חנות בגדים ברוטרדם ובמילאנו בשנים 1983 ו-1995 בהתאמה.
הדמות "קיק וילסטרה" מסדרת הטלוויזיה ההולנדית נקראה בחלקה על שמו וגם על שמם של השחקנים קיק סמיט ואבה לנסטרה.
הוא נפטר ב-15 באוגוסט 2006 בגיל 82 במקום הולדתו.
הכדורגלן ההולנדי הטוב בכל הזמנים ואחד הגדולים בהיסטוריה, יוהאן קרויף, אמר כי וילקס היה לאליל שלו.
הוא ערך את הופעת הבכורה שלו במדי נבחרת הולנד ב-10 במרץ 1946 בניצחון 2–6 על לוקסמבורג כשהוא כובש רביעייה.
גם במשחקו השני הרשים עם שלושער נגד בלגיה.
יחד עם אבה לנסטרה וקיס רייברס הוא הקים את "שלישיית הפנימיות המזוהבת".
הוא כבש בסך הכל 35 שערים ב-38 הופעות במדיה ונמצא עם ממוצע השערים הטוב ביותר (0.92) בין טופ 10 הכובשים המצטיינים של הולנד בכל הזמנים.
אם והיה מורשה לשחק ב-5 שנים שה-KNVB מנעו ממנו סביר להניח והיה כובש יותר.
הוא החזיק בשיא השערים בנבחרת במשך כמעט 40 שנה, עד שדניס ברגקאמפ שבר את שיאו ב-4 ביולי 1998. כשהוא בן 37 וילקס עשה את הופעתו האחרונה ב-14 במאי 1961 במוקדמות מונדיאל 1962 נגד גרמניה המערבית בלייפציג.
פאסטליין (2021) מידע ארגון WWE מותג (ים) Rawסמאקדאון תאריך 21 במרץ 2021 עיר סיינט פיטרסברג, פלורידה אולם טרופיקנה פילד מספר צופים 0 (מאחורי דלתיים סגורות) סדרת אירועי שלם וצפה של ה-WWEתא ההדחותפאסטליין(2021):NXT TakeOverStand & Deliver סדרת אירועי פאסטליין2019פאסטליין(2021)—
פאסטליין (2021) היה אחד מאירועי הצפייה בתשלום של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון), ונערך ב-21 במרץ 2021, באולם הטרופיקנה פילד שבסיינט פיטרסברג, פלורידה.
האירוע היה האירוע השישי בסדרת אירועי פאסטליין והראשון מאז שנת 2019. האירוע היה האירוע הראשון ששודר בגרסה האמריקאית של ה-WWE Network לאחר ההתמזגות עם שירות הזרמת המדיה, Peacock.
באירוע TLC: שולחנות, סולמות וכיסאות, שנערך בדצמבר 2020, רנדי אורטון ניצח את "השד" בריי וויאט בקרב Firefly Inferno.
לאחר הקרב, אורטון העלה את גופו של "השד" באש, כששפך עליו דלק.
לאחר המקרה, אלכסה בליס, שחברה לשורותיו של "השד" במשך חודשים, החלה לרדוף אחר אורטון במתכונת שבועית, ואף גרמה לו להפסיד במספר קרבות.
ב-15 במרץ בפרק של התוכנית Raw, בליס אתגרה את אורטון לקרב בין מגדרי באירוע פאסטליין, אתגר שאליו אורטון נענה בחיוב.
באירוע תא ההדחות, רידל זכה באליפות ארצות הברית לאחר שניצח את האלוף לשעבר, בובי לאשלי, ואת ג'ון מוריסון בקרב משולש.
ב-1 במרץ בפרק של התוכנית Raw, מנהיג קבוצת רטרביושן, מוסטפא עלי, ניצח את רידל בקרב שאינו היה על התואר.
כתוצאה מכך, הוא קיבל הזדמנות להתמודד על אליפות ארצות הברית נגד רידל שבועיים לאחר מכן בתוכנית, כאשר במקרה זה הוא כשל בניסיונו לזכות בתואר.
לאחר מכן, עלי איתגר את רידל לקרב נוסף על תוארו של האחרון דרך הרשת החברתית, טוויטר, אתגר שבסופו של דבר הפך לקרב רשמי בין השניים.
אז, הוכרז שקרב זה יהיה חלק מהמופע המקדים לאירוע.
פסווה (בפרסית: پسوه, ידוע גם כקלעה-י פסווה) הוא כפר במחוז הכפרי לאהיג'אן-י שרקי, נפת לאג'אן, במחוז פיראנשהר, פרובינציית מערב אזרבייג'ן, איראן.
פאסינה קונט הוא כדורגלן גינאי המשחק בעמדת החלוץ בקבוצת יאנג בויז ברן מליגת העל השווייצרית ובנבחרת גינאה.
קונט גדל במחלקות הנוער של סיאקה אקדמי פוט ופלאמה אולימפיק.
ב-29 ביוני 2023 חתם קונט על חוזה לשנה אחת בבסטיה מליגת המשנה הצרפתית.
ב-26 באוגוסט ערך את הופעת הבכורה שלו במועדון, בניצחון 2–3 על טרואה במסגרת המחזור הרביעי בליגה לעונת .
בקיץ 2024 חתם ביאנג בויז ברן.
קונט נכלל בסגל נבחרת גינאה לטורניר גביע אפריקה לאומות 2023, על-אף שלא שיחק במדי הנבחרת לפני כן.
ב-8 בינואר 2024 ערך את הופעת הבכורה שלו בנבחרת גינאה, בניצחון 2-0 על נבחרת ניגריה במשחק ידידות, בו הבקיע את שער הבכורה שלו בנבחרת.
הוא ערך ארבע הופעות במסגרת גביע אפריקה לאומות 2023.
פאסוי (מהשורש הלטיני Phaseolus; בקרואטית: Pasulj; בסרבית: пасуљ) הוא תבשיל שעועית העשוי בדרך כלל משעועית לבנה, או "שעועית חמוציות" או "שעועית פינטו", ולעיתים רחוקות יותר מ"שעועית כליה".
פאסוי הוא מאכל פופולרי במטבח הבלקני.
בדרך כלל מכינים אותו עם בשר, במיוחד בשר מעושן כמו קותל חזיר מעושן, נקניק ושוק חזיר, והוא מאכל חורפי טיפוסי.
מרכיבים נפוצים אחרים כוללים גזר ובצל.
גרסה נוספת של המנה באמצעות שעועית אפויה ידועה בשם פרברנאק (prebranac – ).
לעיתים הוא המנה ידועה באנגלית בשם Serbian bean soup, ובמדינות דוברות גרמנית בשם Serbische Bohnensuppe (פירוש שניהם "מרק שעועית סרבי").
במקדוניה הצפונית, גרסה מתובלת וסמיכה יותר ידועה בשם "שעועית על מחבת" (Tavče gravče – ).
הביטוי (בסרבית מילולית "פשוט כמו פאסוי" במובן של "קלי קלות") שווה ערך לביטוי באנגלית: as easy as pie ("קל כמו פאי") ובצרפתית simple comme chou ("פשוט כמו כרוב").
פאסולדה הוא מרק מהמטבח היווני, הים תיכוני והמטבח הקפריסאי של שעועית לבנה יבשה, שמן זית וירקות.
המרק נקרא לפעמים "האוכל הלאומי של היוונים".
פאסולדה עשויה על ידי הרתחת שעועית עם עגבניות וירקות אחרים כגון גזר, בצל, פטרוזיליה, סלרי ועלי דפנה.
לפעמים משתמשים ב"שעועית לימה" במקום שעועית לבנה.
המתכונים משתנים במידה ניכרת, לרוב כוללים בשר כמו פסטירמה (בשר בקר מתובל מאוד, מיובש באוויר, שנמצא במטבחים של טורקיה, יוון, ארמניה, לבנון, מצריים ועוד) ושמן זית.
מקבילי הפאסולדה הם ה-fagiolata של המטבח האיטלקי, פאסולה של המטבח הרומני, הפבדה של המטבח הספרדי ופייז'ואדה של המטבח הפורטוגזי והמטבח הברזילאי.
מנה דומה במטבח הטורקי נקראת kuru fasulye והגרסה הערבית נקראת פסוליה ונמצאת במצרים, אתיופיה, עיראק, ירדן, לוב, ערב הסעודית, סודאן, סוריה ותימן.
פאסט קלוב (בפורטוגזית: Nacional Fast Clube) הוא מועדון כדורגל ברזילאי.
המועדון נוסד בשנת 1930 בעיר מנאוס.
קבוצת כדורגל שיחקה בעבר בליגת העל הברזילאית.
מועדון ספורט "פאסט קלוב" הוקם בשנת 1930 בעיר מנאוס על ידי פורשים מנסיונל בעקבות חילוקי דעות על מדיניות פנים של המועדון.
בשנת 1948 המועדון לראשונה ניצח באליפות מדינת אמזונאס ושיחזר את ההישג בשנת 1949. בסך הכול הוא ניצח באליפות אמזונס 7 פעמים (בפעם האחרונה בשנת 2016).
בנוסף לכך 28 פעמים הוא סיים את העונה במקום השני.
בעונת 1977 הקבוצה לראשונה שיחקה בדרג עליון של אליפות ברזיל.
בסך הכול היא שיחקה במעמד זה 3 פעמים (בפעם האחרונה בשנת 1979).
בתחרויות ליגת משנה הברזילאית קבוצה שיחקה עד לשנת 1982. לאחר עונה זו הקבוצה שיחקה לסירוגין בליגה השלישית או רביעית.